ananddey/assamese-wiki-corpus huggingface dataset:
কিম হেই-ইয়ং

কিম হেই-ইয়ং (কোৰিয়ান: 김혜영; কেতিয়াবা কিম হাই-ইয়ং বুলিও ৰোমানিছ কৰা হয়) এগৰাকী উত্তৰ কোৰিয়াত জন্মগ্ৰহণ কৰা অভিনেত্ৰী, গায়িকা, কমেডিয়ান আৰু মডেল, যি দক্ষিণ কোৰিয়াৰ মনোৰঞ্জন উদ্যোগত সক্ৰিয়।

প্ৰাথমিক জীৱন আৰু শিক্ষা

উত্তৰ কোৰিয়াৰ এখন গ্ৰাম্য অঞ্চলত জন্মগ্ৰহণ কৰা কিম হেই-ইয়ঙৰ পিতৃয়ে খনিত কাম কৰিছিল আৰু মাতৃয়ে এখন সামূহিক খামাৰত কাম কৰিছিল।

দক্ষিণ কোৰিয়াত কেৰিয়াৰ

দক্ষিণ কোৰিয়াত বসতি স্থাপন কৰাৰ পিছত কিম হেই-ইয়ঙে অভিনয়, গায়ন, মডেলিং আৰু কমেডীকে ধৰি বিভিন্ন ক্ষেত্ৰত সক্ৰিয় কেৰিয়াৰ গঢ়ি তোলে।

অভিনয়

তেওঁ এছবিএছৰ নাটক দেওগিত অভিনয় কৰিছে আৰু কেবিএছৰ জনপ্ৰিয় কমেডী অনুষ্ঠান গেগ কনচাৰ্টত উপস্থিত হৈছিল।

ব্যক্তিগত জীৱন

২০০৯ চনৰ নৱেম্বৰ মাহত তেওঁ দক্ষিণ কোৰিয়াৰ অভিনেতা কিম ছুং-টাইৰ সৈতে বিবাহপাশত আবদ্ধ হয়।

চলচ্চিত্ৰগ্ৰাফী

দূৰদৰ্শন ধাৰাবাহিক

বছৰ শিৰোনাম চৰিত্ৰ Ref.
১৯৯০ লাভ অন এ জুজুব ট্ৰি মিছ ইয়ং
২০০০ দেওগি মি-চু
২০২৪ ডেছপাৰেট মিছেছ ছনজু সৌন্দৰ্য্য সেলুনৰ নিয়মীয়া গ্ৰাহক

চলচ্চিত্ৰ

{| class="wikitable plainrowheaders"
-
! বছৰ
! শিৰোনাম
! চৰিত্ৰ
! Ref.
-
১৯৯৩
দ্য ফিমেল ডাক্তৰ
চিকিৎসক
তথ্যসূত্ৰ

বাহ্যিক সংযোগ

শ্ৰেণী:উত্তৰ কোৰিয়ান অভিনেত্ৰী
শ্ৰেণী:দক্ষিণ কোৰিয়ান অভিনেত্ৰী
মোহেনা সিং

মোহেনা সিং , যিগৰাকীক মোহেনা কুমাৰী সিং বুলিও কোৱা হয়, এওঁ ভাৰতীয় নৃত্যশিল্পী, নৃত্য পৰিচালক, ইউটিউবাৰ আৰু প্ৰাক্তন টেলিভিছন অভিনেত্ৰী আৰু ৰেৱাৰ ৰাজপৰিয়ালৰ সদস্য। ষ্টাৰ প্লাছৰ য়ে ৰিস্তা ক্যা কেহলাতা হ্যায় ছবিত কীৰ্তি গোৱেংকা সিংহানিয়াৰ চৰিত্ৰত অভিনয় কৰি তেওঁ পৰিচিত।

ব্যক্তিগত জীৱন

মোহেনা কুমাৰী সিং ৰেৱাৰ ৰাজকুমাৰী; তেওঁ ৰেৱাৰ ৰাজপৰিয়ালৰ ছোৱালী। ২০১৯ চনৰ ১৪ অক্টোবৰত উত্তৰাখণ্ডৰ কেবিনেট মন্ত্ৰী সাতপল মহাৰাজৰ পুত্ৰ সুয়েশ ৰাৱটৰ সৈতে তেওঁৰ বিবাহ পাশত আৱদ্ধ হয়। ২০২২ চনৰ ১৫ এপ্ৰিলত এই দম্পতীহালে এজন ল'ৰা আৰু ২০২৪ চনৰ ২ এপ্ৰিলত এগৰাকী কন্যা সন্তানক আদৰণি জনায়।

কৰ্ম জীৱন

২০১২ চনত ডান্স ইণ্ডিয়া ডান্সৰ দ্বাৰা তেওঁ প্ৰথম টেলিভিছনৰ পৰ্দাত আবিৰ্ভাব হৈছিল,
২০১৩ চনত কবুল হাই - বিশেষ উপস্থিতি
২০১৫ চনত দিল দস্তী ডান্স-ভূমিকাত- চাৰা
পিয়াৰ তুনে কিয়া ক্যা- ভূমিকাত-ঝানভি- ছিজন ৫
২০১৫-২০১৬ চনত টুইষ্ট ৱালা লাভ - সাধুকথা ৰিমিক্সড-ভূমিকাত- নাটাছা- বিশেষ উপস্থিতি
২০১৫-২০১৬ চনত গুমৰাহ:এণ্ড অব্ ইনচেন্স- ভূমিকাত-এ এছ পি সুমেধা- ছিজন ৫
২০১২-২০১৫ চনত ঝলক দিখলা জা- নৃত্য পৰিচালক- ছিজন ৫-৮
২০১৬ চনত ছিলচিলা পিয়াৰ কা-ভূমিকাত- আৰতি সিং- কেমিঅ'
-২০১৯ চনত ফিয়েৰ ফাইল-ভূমিকাত- ৰঞ্জনা
২০১৪-২০১৬ চনত নয়া আকবৰ বীৰবল- ভূমিকাত-ৰাজকুমাৰী ৰূপালী
২০১৬–২০১৯ চনত য়েহ ৰিষ্ঠা ক্যা কেহলাতা হায়- ভূমিকাত-কীৰ্তি গোৱেংকা সিংহানিয়া- পুনৰাবৃত্তিমূলক ভূমিকা

চিনেমা

২০১৩ চনত বোলছবি এবিচিডিত নৃত্যশিল্পীৰ ভূমিকাত- গীত: "মান বসিয়ো সাৱাৰিয়ো"।

মিউজিক ভিডিঅ'

মোহিত চৌহানৰ তুমহাৰী আৰজু
জিপি গ্ৰেৱালৰ দ্বাৰা গুচি ভল্ট টাম

বঁটা আৰু মনোনয়ন

২০১৯ চনত য়েহ ৰিষ্ঠা ক্যা কেহলাতা হায় ছবিত কীৰ্তি গোৱেংকা সিংহানিয়াৰ চৰিত্ৰত অভিনয় কৰি শ্ৰেষ্ঠ অভিনেত্ৰী হয় আৰু ভাৰতীয় টেলি বঁটা লাভ কৰে।

তথ্য সূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় ইউটিউবাৰ
শিশু কবিতা

শিশু কবিতা হৈছে শিশুৰ বাবে লিখা কবিতা।

প্ৰাথমিক মৌখিক পৰম্পৰা, লোককবিতা, নাৰ্চাৰী ৰাইম আদিত শিপাই থকা শিশু কবিতা অন্যতম পুৰণি কলা। শিশুৰ বাবে লিখা কবিতা আৰু প্ৰাপ্তবয়স্কৰ বাবে নিৰ্ধাৰিত কবিতা দুয়োটাকে শিশুৱে সদায় উপভোগ কৰি আহিছে। পশ্চিমীয়া দেশত শৈশৱৰ প্ৰতি মানুহৰ ধাৰণা সলনি হোৱাৰ লগে লগে শিশুৰ কবিতা শিক্ষাৰ আহিলা হোৱাৰ পৰা মনোৰঞ্জনৰ এক প্ৰকাৰলৈ স্থানান্তৰিত হ’ল।

কবিতাৰ দ্বাৰা শিশুক গঢ় দিয়াৰ প্ৰথম আভাস লক্ষ্য কৰিছিল প্ৰখ্যাত সংকলনবিদ আৰু সাহিত্যিক ইতিহাসবিদ দ্য অপিছে। তেওঁ দেখিলে যে অষ্টাদশ শতিকাৰ মাজভাগৰ আগতে উৎসাহজনক বাক্যাংশৰ বাহিৰে শিশুৰ বাবে বেছি লিখা নাছিল। ১৮ শতিকাৰ বেলাডে শিশু কবিতাৰ আধুনিক ধাৰা আৰম্ভ কৰিছিল।

আজি বহু কবি (যেনে: ড° ছিউছ, শ্বেল ছিলভাৰষ্টেইন, জেক প্ৰেলুটস্কি) মূলতঃ শিশুক লক্ষ্য কৰি কৰা কামৰ বাবে পৰিচিত; মূলতঃ প্ৰাপ্তবয়স্কৰ বাবে লিখা বহুতো কবি (যেনে: অগডেন নেছ আৰু ৰবাৰ্ট ফ্ৰষ্ট) প্ৰিয় শিশু কবিতাৰ বাবেও পৰিচিত।

গীত আৰু লোককথা নৱ-প্ৰজন্মলৈ বিয়পি পৰাৰ লগে লগে সমগ্ৰ বিশ্বৰ মৌখিক পৰম্পৰাত কবিতা সাৰ্বজনীন। শিশু কবিতাৰ আটাইতকৈ পুৰণি ৰচনাসমূহ, যেনে: জুলু ইমিলোলোজেলো সাংস্কৃতিক মৌখিক পৰম্পৰাৰ অংশ। কিছুমান কবিয়ে শিশুৰ বাবে বিশেষভাৱে কবিতা লিখিবলৈ বাছি লৈছিল, প্ৰায়ে নৈতিক পাঠ শিকোৱাৰ বাবে। সেই যুগৰ বহুতো কবিতা, যেনে: "Toiling Farmers" আজিও শিশুক শিকোৱা হয়। প্ৰায়বোৰ শিশু কবিতা এতিয়াও মৌখিক পৰম্পৰাৰ জৰিয়তে প্ৰচাৰ হৈছিল। কিন্তু কিছুমান ধনী শিশুৱে ছন্দত লিখা হাতেৰে বনোৱা পাঠ্যপুথি লাভ কৰিবলৈ সক্ষম হৈছিল।

নিউ ৱৰ্ল্ডত ছপা হোৱা প্ৰথম শিশুৰ কিতাপখন আছিল জন কটনৰ মিল্ক ফৰ বেবছ, ড্ৰ'ন আউট অৱ দ্য ব্ৰেষ্টছ অৱ বথ টেষ্টামেণ্টছ, চিফলি ফৰ দ্য স্পিৰিচুৱেল নুৰিচমেণ্ট অৱ বষ্টন বেবছ। ১৬৪৬ চনত প্ৰকাশিত এইখন শিশুৰ পিউৰিটান কেটেচিজম আছিল। প্ৰথম সংস্কৰণটো পদ্যত নাথাকিলেও পিছৰ সংস্কৰণসমূহ পুনৰ লিখি আমেৰিকাৰ পুৰণি শিশু কবিতালৈ পৰিণত কৰা হয়।

প্ৰাথমিক শিশু কবিতাৰ আন এটা উল্লেখযোগ্য গ্ৰন্থ হৈছে জন বুনিয়ানৰ এ বুক ফৰ বয়ছ এণ্ড গাৰ্লছ, প্ৰথম প্ৰকাশিত ১৬৮৬ চনত আৰু পিছলৈ সংক্ষিপ্ত কৰি পুনৰ প্ৰকাশ কৰা হয় ডিভাইন এম্বেলমছ। ইয়াত সাধাৰণ, প্ৰতিটো ছন্দত খ্ৰীষ্টান নৈতিকতাৰে লিখা, দৈনন্দিন বিষয়ৰ চুটি কবিতা আছে

তথ্যসূত্ৰ
কালী

কালী হৈছে হিন্দু ধৰ্মৰ এগৰাকী দেৱী আৰু তেখেতক শ্যামা বা কালীকা নামেৰেও জনা যায়। শাক্ত আৰু বৌদ্ধসকলৰ দহগৰাকী দেৱীৰ তালিকা সন্নিৱিষ্ট মহাবিদ্যাত কালীৰ উল্লেখ আছে।

অপশক্তিৰ ধ্বংসকাৰী হিচাপে কালীৰ প্ৰথম উল্লেখ আছে। তেওঁ হৈছে শক্তিৰ আটাইতকৈ শক্তিশালী উৎস। লগতে তান্ত্ৰিক শৈৱৰ এটা ভাগ কুলমাৰ্গৰ চাৰিটা বিভাগৰ এটা। সময়ৰ লগে লগে কালীক পূজা-পাৰ্ৱণত বা আন তন্ত্ৰ শাখাসমূহত দৈৱিক মা, বিশ্বব্ৰহ্মাণ্ডৰ মা, আদি শক্তি বা আদি পৰাশক্তি আদি নামেৰে অভিহিত কৰা হয়। মা কালীক শাক্ত আৰু তন্তশাখাত ব্ৰাহ্মণৰ সৰ্বশেষ ৰূপ হিচাপে আৰাধনা কৰা হয়।|মা কালীক ঐশ্বৰিক ৰক্ষাকৰ্তা বা মোক্ষপ্ৰদানকাৰী বুলি বিবেচনা কৰা হয়

ব্যুৎপত্তি

পুৰুষবাচক শব্দ 'কাল' বা সময়ৰ স্ত্ৰীবাচক শব্দ হিচাপে কালীৰ অৰ্থ প্ৰকাশ কৰা হয়। বহল পৰিসৰত সময় হৈছে প্ৰকৃতিৰ পৰিৱৰ্তনৰ কাৰক যিয়ে সৃষ্টিৰ জীৱন বা মৃত্যু কঢ়িয়াই আনে। কালীৰ আন নাম হৈছে 'কালৰাত্ৰি' বা 'কালীকা'।

মূল

হুগ আৰবাৰ মতে অথৰ্ববেদতেই কালীৰ বিষয়ে উল্লেখ আছে, কথক গ্ৰহ্য সূত্ৰ সূত্ৰত পোনপ্ৰথমবাৰৰ বাবে কালীক নামবাচক শব্দৰূপে ব্যৱহাৰ কৰা হৈছিল। মুণ্ডক উপনিষদত কালীক দেৱী হিচাপে নহয়, বৰঞ্চ অগ্নিদেৱতাৰ সাতখন জ্বলন্ত জিভাৰ ঘন নীলা জিভা হিচাপে দেখুওৱা হৈছিল। ষষ্ঠ শতাব্দীত ৰচিত দেৱী মাহাত্ম্যত কালীৰ ৰণক্ষেত্ৰৰ ভূমিকাৰ বিষয়ে দেখুওৱা হৈছে। উক্ত গ্ৰন্থখনৰ প্ৰথম অধ্যায়ৰ দেৱীগৰাকী হৈছে মহাকালী, যিয়ে নিদ্ৰাৰত বিষ্ণুৰ শৰীৰৰ পৰা যোগনিদ্ৰা হিচাপে প্ৰকট হৈ ভগৱান বিষ্ণুৰ নিদ্ৰাভংগ কৰিব বিচাৰিছে যাতে বিষ্ণুৱে মধু আৰু কৈটভ নামৰ দৈত্য দুটাৰ পৰা ব্ৰহ্মাৰ লগতে গোটেই বিশ্বব্ৰহ্মাণ্ডক ৰক্ষা কৰিব পাৰে। তাৰপিছত বিষ্ণুৱে সাৰ পাই দৈত্য দুটাৰ লগত যুদ্ধ কৰে যদিও বহুবেলিৰ মূৰকতো পৰাস্ত কৰিব নোৱাৰাত মহাকালীয়ে মহামায়াৰ ৰূপ ধাৰণ কৰি দুয়োটা দৈত্যকে বশীভূত কৰি পেলায় আৰু সেই সুযোগতে ভগৱান বিষ্ণুৱে দুয়োটা দৈত্যক বধ কৰে।

কিতাপখনৰ পিছৰ অধ্যায়ত দেৱী কালীয়ে দুটা দৈত্যক বধ কৰাৰ বিষয়ে উল্লেখ আছে। চণ্ডা আৰু মুণ্ডা নামৰ দুটা দৈত্যই দুৰ্গাদেৱীক আক্ৰমণ কৰে। তেতিয়া দুৰ্গাদেৱীয়ে ভয়ানকভাৱে ক্ৰোধান্বিত হৈ পৰাত তেওঁৰ মুখখন অন্ধকাৰ হৈ কপালৰ পৰা কালীৰ ৰূপ প্ৰকট হৈ পৰে। কালীৰ শৰীৰৰ বৰণ ডাঠ নীলা, চকু নিমজ্জিত, পিন্ধনত বাঘৰ ছালৰ পোছাক আৰু ডিঙিত মানুহৰ মূৰৰ মালা। প্ৰকট হৈয়েই কালীয়ে দুয়োটা দৈত্যক পৰাভূত কৰে। কিন্তু ৰক্তবীজ নামৰ দানৱটো সেই যুদ্ধত অপৰাজিত হৈ ৰয়। কাৰণ ৰক্তবীজৰ প্ৰতি বিন্দু তেজ মাটিত পৰাৰ লগে লগে আন এটা ৰক্তবীজৰ জন্ম হৈছিল। তেতিয়া কালীয়া ৰক্তবীজৰ তেজ মাটিত পৰাৰ আগতেই পান কৰি ৰক্তবীজক সমাপ্ত কৰে। কিনছলীৰ মতে কালী হৈছে দেৱী দুৰ্গাৰ প্ৰচণ্ড খঙৰ এটা ৰূপ।

তথ্য সংগ্ৰহ

শ্ৰেণী:হিন্দু দেৱী
বুছংগো ধৰ্ম

বুছংগোসকল কংগো নদী আৰু ইয়াৰ আশে-পাশে থকা অঞ্চলৰ এটা জনগোষ্ঠী। বুছংগো ধৰ্মত সৃষ্টিকৰ্তা দেৱতাক (বা চেম্বে) বুম্বা বুলি কোৱা হয়। তেওঁৰ আন নামসমূহ হ’ল এম’বম্বো আৰু এম’বম্বা। কোৱা হয় যে, তেওঁ প্ৰথমে অকলে অন্ধকাৰত, আদিম পানীৰ বাহিৰে আন একোৰে গঠিত বিশ্বব্ৰহ্মাণ্ডত অস্তিত্ব লাভ কৰিছিল। এম'বম্বোৰ শৰীৰ বিশালাকাৰ আৰু বগা ৰঙৰ মানুহৰ দৰে দেখা যায় বুলি কোৱা হৈছিল। তেওঁ মুখেৰে ওকালিয়াই সূৰ্য্য, চন্দ্ৰ, জীৱ-জন্তু আৰু তাৰ পিছত মানৱতাক সৃষ্টি হৈছিল।

আধুনিক প্ৰভাৱ

ডেভিদ এডামছ লিমিঙে দ্য ৱৰ্ল্ড অৱ মিথত কৈছে:

এইদৰে বুছংগো ধৰ্ম আধুনিক সংস্কৃতিৰ দ্বাৰা বহু পৰিমাণে প্ৰভাৱিত হৈছে। কিন্তু যিহেতু পৰম্পৰাগত আফ্ৰিকান পৌৰাণিক কাহিনী আৰু বিশ্বজুৰি খিলঞ্জীয়া সভ্যতাৰ ডাঙৰ অংশই বগা ৰংটোক কোনো বিশেষ জাতিৰ সৈতে জড়িত নকৰে, সেয়েহে ইউৰোপীয় বা "বগা" জাতিৰ দ্বাৰা ই নিশ্চিতভাৱে অস্পৃশ্য। বগাই বগা ইউৰোপীয়সকলৰ প্ৰতীক বুলি ধাৰণাটো ইউৰোপৰ তুলনামূলকভাৱে শেহতীয়া পৰিঘটনা।

ব্ৰহ্মাণ্ড তত্ত্ব

বুশ্বংগো সৃষ্টিৰ মিথ অনুসৰি পৃথিৱীত প্ৰথমে একমাত্ৰ বস্তুটোৱেই আছিল এম’বম্বো নামৰ এজন দেৱতা। অসুস্থ হৈ এম'বম্বোৱে বমি কৰিলে আৰু: সূৰ্য্য, চন্দ্ৰ, তৰা, বিভিন্ন প্ৰাণী আৰু পোহৰৰ চগা। অৱশেষত এম’বম্বোৱে মানুহক বমি কৰি উলিয়াই দিলে। এম’বম্বোৱে আগতে বমি কৰি উলিওৱা জীৱ-জন্তুবোৰে আন জীৱ-জন্তুৰ সৃষ্টি কৰিছিল।

এম’বম্বোৰ তিনিজন পুত্ৰই পৃথিৱীৰ সৃষ্টি শেষ কৰাৰ চেষ্টা কৰিছিল। প্ৰথমটো নিয়নে ঙানাই বগা পিঁপৰা বনাইছিল যদিও কামটোৰ সমান নাছিল আৰু ফলত মৃত্যুমুখত পৰিছিল। পিঁপৰাবোৰে কিন্তু জীৱনৰ বাবে কৃতজ্ঞ হৈ ক’লা মাটি বিচাৰি গৈ বন্যাৰ্ত বালিবোৰ ঢাকি ৰাখি নিজৰ সৃষ্টিকৰ্তাক কবৰ দি সন্মান জনায়। দ্বিতীয় পুত্ৰ চোংগাণ্ডাই এনে এবিধ উদ্ভিদৰ জন্ম দিলে, যাৰ পৰা পৃথিৱীৰ আন সকলো উদ্ভিদ উৎপত্তি হৈছে। তৃতীয় পুত্ৰ চেদি বুম্বাই কেৱল ঘূৰি নামৰ চৰাইটো সৃষ্টি কৰাত সফল হ’ল।

চেচে বিজুলী, এজন অশান্তি সৃষ্টিকাৰী বুলি প্ৰমাণিত হ’ল। ফলস্বৰূপে এম’বম্বোৱে তাইক খেদি খেদি আকাশলৈ গৈছিল, মানৱ জাতিক জুইবিহীন কৰি ৰাখিছিল যেতিয়ালৈকে তেওঁ পিছলৈ মানুহক গছৰ পৰা জুই উলিয়াব পৰাকৈ দেখুৱাব পৰা নাছিল।

যেতিয়া সৃষ্টিৰ কাম সম্পূৰ্ণ হ'ল, তেতিয়া এম'বম্বোৱে গাঁওবোৰৰ মাজেৰে খোজ কাঢ়ি গৈ মানুহবোৰক ক'লে, "চোৱা এই আশ্চৰ্য্যবোৰ, এইবোৰ তোমালোকৰ"

তথ্য সূত্ৰ

শ্ৰেণী:মতাদৰ্শ
শ্ৰেণী:ধৰ্ম
ৰাজিয়া বাৰাকজাই

ৰাজিয়া বাৰাকজাই (জন্ম-১৯৯৫) এগৰাকী আফগান মহিলা অধিকাৰ কৰ্মী। ২০২১ চনৰ আগষ্ট মাহত তালিবানৰ বিৰুদ্ধে প্ৰথম মহিলা প্ৰতিবাদৰ নেতৃত্ব দিয়াৰ বাবে ২০২১ চনত বিবিচিৰ ১০০ গৰাকী মহিলাৰ ভিতৰত অন্যতম হিচাপে তেওঁ নিৰ্বাচিত হয়৷ ইয়াৰ এমাহ পূৰ্বতেই তালিবানে আফগানিস্তান দখল কৰাৰ পিছত।

চমু জীৱনী

বৰাকজাইৰ জন্ম হৈছিল ফাৰাহ প্ৰদেশত। তেওঁৰ মাক এগৰাকী গৃহিণী, আনহাতে পিতৃ আফগান নিৰাপত্তা বাহিনীৰ কমাণ্ডাৰ আছিল। হেৰাট বিশ্ববিদ্যালয়ত পঢ়ি তেওঁ ৰাজনীতি বিজ্ঞান অধ্যয়ন কৰে আৰু কাবুল বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। ২০২১ চনৰ ছেপ্টেম্বৰ মাহতো তেওঁ প্ৰতিবাদত অংশগ্ৰহণ কৰি থাকিল, নতুন চৰকাৰত মহিলাসকলে পদবী লাভ কৰিব নোৱাৰিব বুলি কোৱা বক্তব্যৰ প্ৰতিক্ৰিয়া স্বৰূপে। এই প্ৰতিবাদৰ সময়ত তেওঁক তালিবান বাহিনীয়ে মূৰত আঘাত কৰা বুলি জনাইছিল আৰু প্ৰতিবাদকাৰীৰ বিৰুদ্ধে কন্দুৱা গেছ আৰু জলকীয়াৰ স্প্ৰে ব্যৱহাৰ কৰা হৈছিল।

২০২১ চনৰ শেষৰ ফালে তালিবানে তেওঁক হত্যাৰ ভাবুকি দিয়াৰ বাবে বাৰাকজাই আফগানিস্তানৰ পৰা পলায়ন কৰে। ৰাষ্ট্ৰসংঘৰ উপ-প্ৰধান সচিব আমিনা মহম্মদ আৰু আফগান মহিলা, ছোৱালী আৰু মানৱ অধিকাৰৰ বাবে আমেৰিকাৰ বিশেষ দূত ৰিনা আমিৰীক তালিবানৰ বিষয়াসকলৰ সৈতে সাক্ষাৎ কৰাৰ বাবে বা তালিবানক আফগানিস্তানৰ বৈধ চৰকাৰ হিচাপে বৈধতা প্ৰদান কৰাৰ পৰামৰ্শ দিয়াৰ বাবে সমালোচনা কৰিছে।

২০২৩ চনৰ জুলাই মাহলৈকে বৰাকজাই আত্মীয়ৰ সৈতে পাকিস্তানত বাস কৰিছিল। আফগানিস্তানৰ কৰ্মীসকলৰ সৈতে তেওঁ যোগাযোগ বজাই ৰাখিছিল আৰু তালিবানৰ নীতিৰ বিৰুদ্ধে মাত মাতিছিল।

তথ্যসূত্ৰ
ম'ল

ম'ল হৈছে আন্তৰ্জাতিক একক পদ্ধতিত (SI) কোনো বস্তুত থকা পদাৰ্থৰ পৰিমানৰ আধাৰ একক। সংজ্ঞামতে, যিমান পৰিমানৰ ৰাসায়নিক পদাৰ্থত, ১২ মান আনৱিক ভৰ বিশিষ্ট ১২ গ্ৰাম কাৰ্বন-১২ত (১২C, কাৰ্বনৰ আইছ'টপ) থকা প্ৰাথমিক কণিকা, যেনে, পৰমাণু, অণু, আয়ন, ইলেক্ট্ৰ'ন, অথবা ফ'টনৰ সম সংখ্যক কণিকা থাকে, সেই পৰিমানকে এক ম'ল বোলা হয়। এই সংখ্যাটোক এভ'গেড্ৰ' ধ্ৰুৱক হিচাপে প্ৰকাশ কৰা হয়, ইয়াৰ মান প্ৰায় mol−১, ই ৬০২ হাজাৰ নিযুত নিযুত নিযুততকৈ অলপ বেছি। ম'লৰ আন্তৰ্জাতিক একক চিহ্ন হৈছে mol।

ৰসায়ন বিজ্ঞানত ৰাসায়নিক বিক্ৰিয়াৰ বিক্ৰিয়ক আৰু উৎপাদকৰ পৰিমান প্ৰকাশ কৰিবলৈ ম'লৰ বহুল ব্যৱহাৰ কৰা হয়। উদাহৰণ স্বৰূপে, , এই বিক্ৰিয়াত ২ ম'ল ডাইহাইড্ৰ'জেন (H2) আৰু ১ ম'ল ডায়'ক্সিজেন (O2)ৰ বিক্ৰিয়াৰ ফলত ২ ম'ল পানী (H2O)ৰ উৎপাদন হৈছে। কোনো পদাৰ্থৰ নমুনাত থকা পৰমাণু, আয়ন নাইবা অন্য প্ৰাথমিক কণিকাৰ সংখ্যা বুজাবলৈও ম'ল ব্যৱহাৰ কৰা হয়। সাধাৰণতে কোনো দ্ৰৱৰ ঘনত্ব তাৰ ম'লাৰিটিৰ দ্বাৰা প্ৰকাশ কৰা হয়। ম'লাৰিটি হৈছে প্ৰতি লিটাৰ দ্ৰৱত দ্ৰৱিভূত হোৱা দ্ৰাব্যৰ ম'লৰ সংখ্যা।

প্ৰতি ম'ল পদাৰ্থত থকা অনুৰ সংখ্যাক এভ'গেড্ৰ' ধ্ৰুৱক বোলে, আৰু ইয়াক এনেদৰে সংজ্ঞাবদ্ধ কৰা হয় যে গ্ৰামত প্ৰকাশ কৰা কোনো পদাৰ্থৰ এক ম'ল, পদাৰ্থটোৰ মান তুলনামূলক আনৱিক ভৰৰ সৈতে সমান। উদাহৰণ স্বৰূপে, প্ৰাকৃতিক পানীৰ মান তুলনামূলক আনৱিক ভৰ হৈছে প্ৰায় ১৮.০১৫, সেই হিচাপে এক ম'ল পানীৰ ভৰ হ'ব প্ৰায় ১৮.০১৫ গ্ৰাম।

এই ধাৰণাৰ ভিত্তিতেই পূৰ্ৱতে গ্ৰাম-অণু পদাংশ ব্যৱহাৰ কৰা হৈছিল। সেইদৰে গ্ৰাম-পৰমাণু পদাংশও ব্যৱহাৰ কৰা হয়। গ্ৰাম-পৰামাণু হৈছে সেই পৰিমানৰ পদাৰ্থ, যি পৰিমানত এভ'গেড্ৰ' সংখ্যাৰ সমান পৰমাণু একক অথবা যুগ্মভাৱে থাকে। উদাহৰণ স্বৰূপে ১ ম'ল MgBr2ৰ ভৰ ১ গ্ৰাম-অণু MgBr2 কিন্তু ৩ গ্ৰাম-পৰমাণু MgBr2।

এককৰ সন্মানাৰ্থে কিছুসংখ্যক ৰসায়নবিদে ২৩ অক্টোবৰৰ দিনটো ম'ল দিৱস হিচাপে উদ্‌যাপন কৰে, আনহাতে অন্য কিছুসংখ্যকে ৬ ফেব্ৰুৱাৰী আৰু ২ জুনত পালন কৰে।

তথ্য সংগ্ৰহ

শ্ৰেণী:জোখ-মাখৰ একক
জেক কেৰুৱাক

জেক কেৰুয়াক আমেৰিকাৰ বিট আন্দোলনৰ কবি আৰু উপন্যাসিক। তেওঁৰ জন্ম ১৯২২ চনৰ ১২ মাৰ্চ। মৃত্যু ১৯৬৯ চনৰ ২১ অক্টোবৰ।

সাহিত্যকৃতি

অন দি ৰ'ড
ডক্টৰ চাক্স
দি ধৰ্মা বাম্‌ছ
মেসিকো চিটি ব্লুজ
দি চাবটেৰানিয়ান্স
ডেজোলেচন এঞ্জেল্‌ছ
ভিজন্‌ছ অফ ক'ডি
বিগ সুৰ

তথ্য সংগ্ৰহ

চাৰ্লস মেকগ্ৰাথ: এনাদাৰ চাইড অফ কেৰুয়াক ( ২০০৯ )
জেৰল্ড নিকোচিয়া: এ ক্ৰিটিকাল বায়োগ্ৰাফি অফ জ্যাক কেৰুয়াক ( ১৯৮৩ )

বাহ্যিক সংযোগ

জ্যাক কেৰুয়াকৰ জীৱনী
বিট আন্দোলনকাৰী
জ্যাক কেৰুয়াকৰ কবিতা

শ্ৰেণী:আমেৰিকান কবি
শ্ৰেণী: সাহিত্য আন্দোলন
শ্ৰেণী:আমেৰিকা যুক্তৰাষ্ট্ৰৰ ব্যক্তি
কানকু

কানকু হৈছে ১৯৬৯ চনৰ গুজৰাটী সামাজিক নাটক ছবি, য'ত অভিনয় কৰিছে কিশোৰ ভাট, কিশোৰ জাৰিৱালা, পল্লৱ মেহতা, পৰিচালনা আৰু প্ৰযোজক কান্তিলাল ৰাথোদৰ। ছবিখনত এগৰাকী বিধৱা কংকুৰ সংগ্ৰামৰ বিষয়ে আলোচনা কৰা হৈছে।এই ছবিখন পান্নালাল পেটেলৰ একে নামৰ চুটি গল্পৰ পৰা অভিযোজিত কৰা হৈছিল। চলচ্চিত্ৰখনে ১৭ সংখ্যক ৰাষ্ট্ৰীয় চলচ্চিত্ৰ বঁটা অনুষ্ঠানত গুজৰাটী ভাষাৰ শ্ৰেষ্ঠ চলচ্চিত্ৰ হিচাপে ৰাষ্ট্ৰীয় চলচ্চিত্ৰ বঁটা লাভ কৰিছিল।

উত্তৰ গুজৰাটৰ গ্ৰাম্য অঞ্চলৰ পৰিৱেশ এই ছবিখনত তুলি ধৰা হৈছে‍।কনকুৱে খুমোক বিয়া কৰায় আৰু তেওঁলোকৰ বৈবাহিক জীৱন সুখী। কনকু গৰ্ভৱতী হৈ থকাৰ সময়তে খুমোৰ কম বয়সতে মৃত্যু হয়। তেওঁ শোকত বিধৱা কিন্তু পুত্ৰ হিৰিয়োৰ জন্মৰ বাবে অপেক্ষা কৰে। যেতিয়া হিৰিয়োৰ জন্ম হয়, তেতিয়া তাই নিজৰ বেছিভাগ সময় তাক ডাঙৰ-দীঘল কৰাত ব্যয় কৰে। বহুতো সম্ভাৱ্য পুৰুষে পুনৰ বিবাহৰ প্ৰস্তাৱ দিয়ে যদিও তাই সেয়া অস্বীকাৰ কৰে আৰু দৰিদ্ৰতাৰ সংগ্ৰামত তেওঁ খেতি কৰি পুত্ৰক ডাঙৰ-দীঘল কৰে।

সংগ্ৰামৰ সময়ত তাই ওচৰৰ গাঁৱৰ এজন বেপাৰী মালকচান্দৰ পৰা ঋণ ল’ব লগা হয়। মালাকচান্দৰ বিধৱা কনকুৰ প্ৰতি অনুভূতি আছে। তাইৰো তাৰ প্ৰতিও কোমল অনুভৱ আছে কিন্তু দুয়োজনে ইজনে সিজনক মুকলিকৈ নকয়। যেতিয়া হিৰিয়োৰ বয়স হয় আৰু কনকুৱে হিৰিয়োৰ বিয়াৰ বাবে ঋণ ল'বলৈ মালকচান্দৰ ওচৰলৈ যায়। এই সময়ছোৱাত মালকচান্দৰ লগত তাইৰ শাৰীৰিক সম্পৰ্ক আছিল। হিৰিয়োৰ বিবাহ। তাইৰ গৰ্ভধাৰণৰ পিছত গাঁৱৰ লোক আৰু চুবুৰীয়াসকলে তাইৰ বিষয়ে কথা পাতিছিল। তাই সাহসেৰে পুনৰ বিবাহৰ উদ্দেশ্য ঘোষণা কৰে আৰু প্ৰথমতে তাইৰ বিৰোধিতা কৰা পুত্ৰক পতিয়ন নিয়ায়। তেওঁ মালাকচন্দক বিয়া কৰায়।

অভিনয়

মুখ্য অভিনেতাসকল আছিল এনেধৰণৰঃ

ছাউণ্ডট্ৰেক

সকলো গীতৰ কথা লিখিছিল ভেনিভাই পুৰোহিত-এ আৰু সংগীত পৰিচালনা কৰিছে দিলীপ ঢোলাকিয়াই৷ চলচ্চিত্ৰ সমালোচক অমৃত গংগাৰে কংকুক "গুজৰাটী চিনেমাৰ আকাশৰ প্ৰথম বাস্তৱ স্ফুলিংগ" বুলি গণ্য কৰিছিল।

প্ৰশংসা

১৯৭০ চনত পল্লৱ মেহতাই ষষ্ঠ চিকাগো আন্তঃৰাষ্ট্ৰীয় চলচ্চিত্ৰ মহোৎসৱত বঁটা লাভ কৰে। ইয়াৰ উপৰিও ছবিখনে চাৰিটা ৰাজ্যিক বঁটা লাভ কৰে- ৰাথোদলৈ শ্ৰেষ্ঠ পৰিচালক, কুমাৰ জয়ৱন্তলৈ শ্ৰেষ্ঠ চিনেমেট’গ্ৰাফী, পান্নালাল পেটেলৰ শ্ৰেষ্ঠ কাহিনী আৰু গুজৰাটী ভাষাত নিৰ্মিত গুজৰাটী চলচ্চিত্ৰৰ বিশেষ বঁটা। চলচ্চিত্ৰখনৰ এটা প্ৰতিলিপি পুনে ভাৰতীয় চলচ্চিত্ৰ আৰু টেলিভিছন প্ৰতিষ্ঠানত আৰ্কাইভ কৰা হৈছে।

অভিযোজন

চলচ্চিত্ৰৰ সফলতাৰ পিছত পান্নালাল পেটেলে চুটিগল্পক উপন্যাসলৈ সম্প্ৰসাৰণ কৰি ১৯৭০ চনত জনসত্তাত দৈনিক ধাৰাবাহিক ৰূপায়ণ কৰে। তেওঁ কান্তিলাল ৰাথোডক উপন্যাসখন উৎসৰ্গা কৰিছিল।

তথ্যসূত্ৰ

শ্ৰেণী:১৯৬৯ বৰ্ষৰ চলচ্চিত্ৰ
বিজেপি মহিলা মৰ্চা

]]ৰ সৈতে মহিলা মৰ্চাৰ বিষয়ববীয়াসকল
বিজেপি মহিলা মৰ্চা বা সৰলভাৱে মহিলা মৰ্চা ভাৰতৰ ভাৰতীয় জনতা পাৰ্টি (BJP)ৰ ৰাষ্ট্ৰীয় পৰ্যায়ৰ মহিলা শাখা। তামিলনাডু বিজেপি গোটৰ প্ৰাক্তন উপ-সভাপতি তথা কইম্বাটুৰ দক্ষিণ ৰাজ্যিক বিধানসভা সমষ্টিৰ তামিলনাডু বিধানসভাৰ বৰ্তমানৰ সদস্য ৱানথি শ্ৰীনিবাসন গোটটোৰ ৰাষ্ট্ৰীয় সভাপতি।

দৃষ্টিভংগী

মহিলা মৰ্চাৰ ৱেবছাইটত উল্লেখ কৰা অনুসৰি বিজেপি মহিলা মৰ্চাৰ দৃষ্টিভংগীয়ে বৈপ্লৱিক আৰু নাৰীক আমাৰ উন্নয়নৰ ৰেখাৰ আগশাৰীৰ শক্তি হিচাপে গঢ়ি তোলাত গুৰুত্ব আৰোপ কৰে।

১. মহিলা নেতৃত্বাধীন উন্নয়নক প্ৰসাৰ কৰা আৰু মহিলা সংস্থা আৰু আৰ্থ-সামাজিক সামৰ্থ্য শক্তিশালী কৰাৰ দিশত কাম কৰা

২. দুৰ্গম অঞ্চলত নিৰাপদ আৰু মৌলিক সুবিধাসমূহৰ সুবিধা বৃদ্ধি কৰা দক্ষতা বিকাশ আৰু মহিলাসকলৰ বাবে নিয়োগৰ সুযোগ বৃদ্ধিত বিনিয়োগ কৰা আৰু সামাজিক, ৰাজনৈতিক আৰু অৰ্থনৈতিক বৃদ্ধিৰ বাবে সম সুযোগৰ ওপৰত গুৰুত্ব দিয়া

৩. দক্ষতা বিকাশ আৰু মহিলাসকলৰ নিয়োগৰ সুযোগ বৃদ্ধিত বিনিয়োগ কৰক

৪. সামাজিক, ৰাজনৈতিক আৰু অৰ্থনৈতিক বিকাশৰ বাবে সম সুযোগৰ ওপৰত গুৰুত্ব দিয়া

৫. বহুমুখী সামগ্ৰিক বিকাশ নিশ্চিত কৰিবলৈ লিংগ সমতা

৬. মহিলাসকলক উচ্চ শিক্ষাৰ বাবে উৎসাহিত কৰা

তথ্যসূত্ৰ

শ্ৰেণী:ৰাজনৈতিক দল
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ ৰাজনৈতিক দল
যমুনা বৰুৱা

যমুনা বৰুৱা (১০ অক্টোবৰ ১৯১৯ – ২৪ নৱেম্বৰ ২০০৫) এগৰাকী ভাৰতীয় অভিনেত্ৰী। ১৯৩৬ চনত মুক্তি লাভ কৰা শৰৎচন্দ্ৰ চট্টোপাধ্যায়ৰ ‘’দেৱদাস ‘’ উপন্যাসৰ আধাৰত নিৰ্মিত দেৱদাস চলচ্চিত্ৰৰ মুখ্য চৰিত্ৰ পাৰ্বতী বা পাৰ'ৰ চৰিত্ৰ ৰূপায়ণ কৰাৰ বাবে বিশেষ ভাবে জনাজাত। ইয়াৰ উপৰিও তেওঁ অসমীয়া, হিন্দী আৰু বাংলা ভাষাৰ কেইবাখনো চলচ্চিত্ৰত অভিনয় কৰিছিল। তেওঁ বিখ্যাত ভাৰতীয় চলচ্চিত্ৰ পৰিচালক আৰু অভিনেতা অসমৰ গৌৰীপুৰৰ ৰাজপৰিয়ালৰ প্ৰমথেশ বৰুৱাৰ লগত বিবাহপাশত আবদ্ধ হৈছিল।

২০০৫ চনৰ ২৪ নৱেম্বৰ তাৰিখে কলকাতাত তেওঁ মৃত্যু বৰণ কৰে।

প্ৰাৰম্ভিক জীৱন

১৯১৯ চনৰ ১০ অক্টোবৰ তাৰিখে ব্ৰিটিছ ভাৰতৰ অন্তৰ্গত ইউনাইটেড প্ৰভিন্সছ অফ আগ্ৰা এণ্ড অৱধৰ আগ্ৰাৰ কাষৰ গাঁও এখনত যমুনা গুপ্তাৰ জন্ম হৈছিল। তেওঁৰ পিতৃৰ নাম পুৰণ গুপ্তা। যমুনা ছয় গৰাকী ভনীয়েকৰ ভিতৰত চতুৰ্থ সন্তান। তেওঁৰ আটাইকেইগৰাকী ভনীয়েকৰ নাম ভাৰতীয় নদীৰ নাম যেনে, গংগা, ভাগীৰথী ইত্যাদি আদিৰ পৰা লোৱা হৈছিল। পিছলৈ যমুনায়ে কলিকতালৈ আহে। তেওঁ অসমৰ অবিভক্ত গোৱালপাৰা জিলাৰ গৌৰীপুৰৰ ৰাজপৰিয়ালৰ বিখ্যাত চলচ্চিত্ৰ নিৰ্মাতা প্ৰমথেশ বৰুৱাৰ লগত বিবাহপাশত আবদ্ধ হৈছিল। তাৰপিছত তেওঁ প্ৰমথেশ বৰুৱাৰ প্ৰডাক্টচনৰ চলচ্চিত্ৰৰ যোগেদি অভিনয় জীৱনৰ পাতনি মেলে। Devdas ১৯৩৬ চনত মুক্তি লাভ কৰা শৰৎচন্দ্ৰ চট্টোপাধ্যায়ৰ ‘’দেৱদাস ‘’ উপন্যাসৰ আধাৰত নিৰ্মিত দেৱদাস চলচ্চিত্ৰৰ মুখ্য চৰিত্ৰ পাৰ্বতী বা পাৰ'ৰ চৰিত্ৰত তেওঁ অৱতীৰ্ণ হৈছিল। ইয়াৰ উপৰিও তেওঁ অসমীয়া, হিন্দী আৰু বাংলা ভাষাৰ কেইবাখনো চলচ্চিত্ৰত অভিনয় কৰিছিল। তাৰে ভিতৰত উল্লেখযোগ্য হল আমিৰি, মুক্তি, অধিকাৰ আৰু শেষ উত্তৰ। ১৯৫০ চনত তেওঁৰ স্বামী প্ৰমথেশ বৰুৱাৰ মৃত্যুৰ পিছত যমুনা বৰুৱায়ে অভিনয় পৰা আঁতৰি আহিছিল।

অভিনয় জীৱন

যমুনা বৰুৱায়ে ১৯৩৪ চনত মুক্তি লাভ কৰা হিন্দী ছবি মহাব্বত কি কাচৌটিত সৰু ভূমিকা এটাত অভিনয়ৰ জৰিয়তে অভিনয় জীৱনৰ পাতনি মেলিছিল। ছবিখন প্ৰমথেশ বৰুৱায়ে নিৰ্মাণ কৰা বাংলা ছবি ৰূপৰেখাৰ হিন্দী সংস্কৰণ আছিল। তাৰপিছত তেওঁ বৰুৱাৰ ১৯৩৫ চনৰ বিখ্যাত ছবি দেৱদাসত মুখ্য চৰিত্ৰ পাৰ্বতীৰ ভূমিকাত অৱতীৰ্ণ হৈছিল। তেওঁ কেইবাটাও ভাষাত বহুবাৰ নিৰ্মাণ হোৱা দেৱদাসৰ প্ৰথম পাৰ্বতী হিচাপে তেওঁ কৃতিত্ব অৰ্জন কৰিলে। তাৰপিছত তেওঁ বৰুৱাৰ গিৰীধৰ (১৯৩৬), মায়া (১৯৩৬), অধিকাৰ (১৯৩৯), উত্তৰায়ন (১৯৪১), শেষ উত্তৰ (১৯৪২), চান্দেৰ কলংক (১৯৪৪) আদি বাংলা ছবি আৰু তাৰপিছত এইবোৰৰ হিন্দী সংস্কৰণত তেওঁ অভিনয় কৰিছিল। তাৰপিছত তেওঁ বৰুৱাৰ হিন্দী ছবি আমিৰি, পেহচান আদিত অভিনয় কৰিছিল। প্ৰমথেশ বৰুৱাৰ বাহিৰে আনে নিৰ্মাণ কৰা তিনিখন বাংলা ছবিত তেওঁ অভিনয় কৰিছিল। তাৰে ভিতৰত প্ৰথম দুখন হল দেৱাৰ (১৯৪৩) আৰু নিলানগুৰিয়া (১৯৪৩)। তেওঁৰ শেষ ছবি হল ১৯৫৩ চনৰ মালঞ্চ।

স্বামীৰ মৃত্যু

১৯৫১ চনত মাত্ৰ ৪৮ বয়সতে প্ৰমথেশ বৰুৱাৰ মৃত্যু হয়। তেওঁৰ তিনি জন পুত্ৰ দেৱ কুমাৰ, ৰজত আৰু প্ৰসুন তেতিয়া প্ৰাপ্ত বয়স্ক হোৱা নাছিল আৰু গৌৰীপুৰ ৰাজ্যয়ে তেওঁলোকক গ্ৰহণ কৰিবলৈ অস্বীকাৰ কৰিছিল। তাৰপিছত তেওঁ সন্তানৰ প্ৰাপ্য আৰু স্বীকৃতিৰ বাবে প্ৰভাৱশালী গৌৰীপুৰ ৰাজ্যৰ বিৰুদ্ধে আইনী যুঁজঁ দিছিল। পিছলৈ তেওঁ গোচৰত জয়ী হয় আৰু ঘৰ, মাটি-সম্পত্তিৰ সৈতে ধনো লাভ কৰে। তাৰপিছত তেওঁ শেষৰ ছবি মালঞ্চ সম্পূৰ্ণ কৰে কৰে আৰু চলচ্চিত্ৰ জগতৰ পৰা আঁতৰি আহে।

পিছলৈ তেওঁ ভাৰত চৰকাৰ আৰু অসম চৰকাৰৰ পৰা ভাৰতীয় চলচ্চিত্ৰৰ প্ৰথম পাৰ্বতী হিচাপে সম্বৰ্ধনা লাভ কৰিছিল।

মৃত্যু

২০০৫ চনৰ ২৪ নৱেম্বৰ তাৰিখে দক্ষিণ কলকাতাৰ নিজা বাসভৱনত তেওঁৰ মৃত্যু হয়।

তথ্য উৎস

বাহ্যিক সংযোগ

টাইমছ অফ ইণ্ডিয়াৰ প্ৰবন্ধ
যমুনা বৰুৱাৰ বিষয়ে প্ৰবন্ধ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:মৃত ব্যক্তি
শ্ৰেণী:ধুবুৰী জিলাৰ ব্যক্তি
টাই নিং

টাই নিং (; জন্ম: ছেপ্টেম্বৰ ১৯৫৭) এগৰাকী চীনা গল্পকাৰ আৰু ঔপন্যাসিক। তেওঁ বেইজিঙত থাকে। ২০০৬ চনৰপৰা তেওঁ চীন ৰাইটাৰ্ছ এছ’চিয়েচনৰ সভাপতি আৰু চীনা কমিউনিষ্ট পাৰ্টিৰ ১৮ তম কেন্দ্ৰীয় সমিতিৰ সদস্য। তেওঁৰ গল্প সংকলনসমূহ হৈছে; ‘আহ্‌, চিয়াংচু’, ‘দ্য ৰেড চাৰ্ট উইডাউট বাটনচ্‌’, ‘জুনচ্‌ বিগ টপিক’, ‘হুইট ষ্ট্ৰ’ ষ্টেক’, ‘কটন ষ্টেক’, ‘দ্য ভিলেজ ৰড টেকচ্‌ মি হ’ম’, ‘ৰ’জ দ’ৰ’, ‘হাও লং ইজ ফৰেভাৰ’ আৰু ‘দা ইউ নু’।

২০২৩ চনৰ ১০ মাৰ্চ তাৰিখে টাই ১৪ তম নেচনেল পিপলচ্‌ কংগ্ৰেছৰ উপাধ্যক্ষ নিৰ্বাচিত হয়।

সংক্ষিপ্ত জীৱনী

হেবেই আছিল টাইৰ পূৰ্ব্বপুৰুষৰ বসতি স্থল। টায়ে এই কথা উদ্ধাৰ কৰিছিল আৰু গ্ৰাম্য জীৱনৰ অভিজ্ঞতা লবলৈ হেবেইলৈ গৈছিল। ১৯৭৫ চনত বাওডিঙৰ উচ্চ বিদ্যালয়ৰপৰা মেট্ৰিকুলেচন পাছ কৰাৰ পিছত টাই হেবেইলৈ গৈছিল। ১৯৭৯ চনত তেওঁ বাওডিঙলৈ উভতি আহে আৰু চীনা কলা আৰু সাহিত্য সংস্থাৰ বাওডিং শাখাত উপন্যাস সম্পাদক (novel editor) হিচাপে কাম কৰে। ১৯৮৪ চনত, তেওঁ হেবেইৰ সৃষ্টিশীল লেখক কৰ্মশালাত অংশ গ্ৰহণ কৰিছিল। বৰ্তমান তেওঁ চীনা লেখক সংস্থাৰ অধ্যক্ষ। এই পদত অধিষ্ঠিত হোৱা টাই নিং প্ৰথমগৰাকী মহিলা। পৰৱৰ্তী সময়ত, পুনৰবাৰৰ বাবে টাই চীনা লেখক সংস্থাৰ অধ্যক্ষ ৰূপে নিৰ্বাচিত হোৱাৰ লগতে ২০১৬ চনৰ ৪ ডিচেম্বৰত, নিঙক চান জিয়াজেঙৰ ঠাইত ‘চাইনা ফেডাৰেচন অৱ লিটাৰেৰী এণ্ড আৰ্ট চাৰ্কোলচ্‌’ৰ অধ্যক্ষ পদত নিযুক্তি দিয়া হয়।

পুৰস্কাৰ আৰু স্বীকৃতি

১৯৭৫ চনৰপৰা টায়ে তেওঁৰ লেখাসমূহ প্ৰকাশ কৰিবলৈ আৰম্ভ কৰিছিল। ১৯৮২ চনত তেওঁৰ গল্প সংকলন ‘আহ্‌, চিয়াংচু’ৱে (চীনা: 哦,香雪) ৰাষ্ট্ৰীয় বঁটা লাভ কৰিছিল। ১৯৮৪ চনত তেওঁৰ মধ্যম দৈৰ্ঘ্যৰ উপন্যাস ‘দ্য ৰেড চাৰ্ট উইডাউট বাটনচ্‌’ (চীনা: 沒有紐扣的紅襯衫) আৰু তেওঁৰ চুটি গল্প ‘জুনচ্‌ বিগ টপিক’-এ (চীনা: 六月的話題) ৰাষ্ট্ৰীয় বঁটা লাভ কৰিবলৈ সক্ষম হয়। ১৯৮০ চনৰপৰা টাই নিঙে ‘পাথ ইন দ্য নাইট’কে ধৰি তেওঁৰ চুটি গল্প আৰু উপন্যাসৰ অন্যান্য সংকলনসমূহ প্ৰকাশ কৰি আহিছে। তেওঁৰ ‘হুইট ষ্ট্ৰ’ ষ্টেক’ কিতাপখনে ১৯৮৬/৮৭ চনৰ মধ্যম দৈৰ্ঘ্যৰ অফপ্ৰিণ্ট উপন্যাসৰ বঁটা লাভ কৰিছিল। তেওঁ ২০০০ আৰু ২০০২ চনত লাও চি লিটাৰেৰী বঁটা লাভ কৰিছিল। ২০১৫ চনত, ফ্ৰান্স চৰকাৰে টাই নিঙক ফ্ৰান্সৰ অৰ্ড্ৰে ডেছ আৰ্টছ এট ডেচ লেট্ৰেছ সন্মান প্ৰদান কৰে।

তথ্যসূত্ৰ

শ্ৰেণী:ঔপন্যাসিক
শ্ৰেণী:গল্পকাৰ
শ্ৰেণী:জীৱিত ব্যক্তি
শ্ৰেণী:চীনা মহিলা কবি
নব্য নাৰীবাদ

নব্য বা নতুন নাৰীবাদ হৈছে নাৰীবাদৰ এক প্ৰকাৰ যিয়ে নাৰী আৰু পুৰুষৰ অবিচ্ছেদ্য পৰিপূৰকতাক গুৰুত্ব দিয়ে, নাৰীতকৈ পুৰুষ বা পুৰুষৰ ওপৰত মহিলাৰ শ্ৰেষ্ঠত্বৰ ওপৰত গুৰুত্ব আৰোপ কৰে আৰু গৰ্ভধাৰণৰ পৰা স্বাভাৱিক মৃত্যুলৈকে ব্যক্তিক সন্মান কৰাৰ পোষকতা কৰে।

নতুন নাৰীবাদে পাৰ্থক্যসূচক নাৰীবাদৰ এক প্ৰকাৰ হিচাপে পুৰুষ আৰু মহিলাৰ শক্তি, দৃষ্টিভংগী আৰু ভূমিকা ভিন্ন বুলি ধাৰণাটোক সমৰ্থন কৰে। একে সময়তে দুয়োটা লিংগৰ সম মূল্য আৰু মৰ্যাদাৰ পোষকতা কৰে। ইয়াৰ মূল ধাৰণাসমূহৰ ভিতৰত জৈৱিক পাৰ্থক্যসমূহ উল্লেখযোগ্য আৰু ই যৌন সমতাৰ লগত আপোচ নকৰে। নতুন নাৰীবাদৰ মতে নাৰীক সন্তান জন্ম দিয়া ভূমিকাত মূল্য দিয়া উচিত। নাৰী হৈছে পুৰুষৰ সমকক্ষ। সামাজিক, অৰ্থনৈতিক আৰু আইনী অৰ্থত তেওঁলোক সমান হ’ব লাগে, আৰু একে সময়তে লিংগৰ মাজৰ পাৰ্থক্য মানি ল’ব লাগে।

ইতিহাস

এই শব্দটো প্ৰথমে ১৯২০ চনত ব্ৰিটেইনত পৰম্পৰাগত মূলসুঁতিৰ ভোটাধিকাৰবাদী নাৰীবাদৰ পৰা নতুন নাৰীবাদীসকলক পৃথক কৰিবলৈ ব্যৱহাৰ কৰা হৈছিল। কল্যাণমূলক নাৰীবাদী বুলিও কোৱা এই মহিলাসকলে মাতৃত্বৰ প্ৰতি বিশেষভাৱে চিন্তিত আছিল। নতুন নাৰীবাদীসকলে মাতৃক পোনপটীয়াকৈ দিয়া পৰিয়ালৰ ভাট্টা আদি ব্যৱস্থাৰ সপক্ষে তীব্ৰ প্ৰচাৰ চলাইছিল। উদ্যোগত সুৰক্ষামূলক আইন প্ৰণয়নৰ ক্ষেত্ৰতো তেওঁলোকে বহুলাংশে সমৰ্থন কৰিছিল। ইয়াৰ এগৰাকী প্ৰধান সমৰ্থক আছিল ভোটাধিকাৰবাদী-উত্তৰাধিকাৰী সমাজ নেচনেল ইউনিয়ন অৱ ছ’চাইটিজ ফৰ ইকুৱেল চিটিজেনশ্বিপৰ এলিন’ৰ ৰাথব’ন।

নতুন নাৰীবাদীসকলৰ বিৰোধিতা মূলতঃ যুৱতীসকলে কৰিছিল, বিশেষকৈ ছয় পইণ্ট গ্ৰুপৰ যুৱতীসকলে। তেওঁলোকৰ ভিতৰত উইনিফ্ৰেড হোল্টবি, ভেৰা ব্ৰিটেইন আৰু ড’ৰথী ইভান্স আদিৰ নাম ল'ব পাৰি-যিসকলে ইয়াক ১৯ শতিকাৰ পৃথক ক্ষেত্ৰৰ মতাদৰ্শৰ দিশত এক পশ্চাদগমন পদক্ষেপ হিচাপে দেখিছিল। তেওঁলোকে বিশেষকৈ সুৰক্ষামূলক আইন প্ৰণয়নৰ বিৰোধিতা কৰিছিল, যিটো তেওঁলোকে কাৰ্যক্ষেত্ৰত নিষেধাজ্ঞামূলক আইন বুলি ভাবিছিল, আৰু যিয়ে মহিলাসকলক স্বাস্থ্য আৰু কল্যাণমূলক বিবেচনাৰ অজুহাতত উন্নত দৰমহা পোৱা চাকৰিৰ পৰা আঁতৰাই ৰাখিছিল।

সমৰ্থকসকল

সমসাময়িক সমৰ্থকসকলৰ ভিতৰত আছে পিয়া ডি ছলেনি, জেনেট ই স্মিথ, কেটৰিনা জেনো, এলিজাবেথ ফক্স-জেনোভেজ, আৰ মেৰী লেমনছ, কলিন কেৰল কেম্পবেল, মেৰী বেথ বোনাচি, ভগ্নী প্ৰুডেন্স এলেন, এলিছ ভন হিল্ডেব্ৰাণ্ড, কিম্বাৰ্লি হান, হেলেন আলভাৰে, ডৰিণ্ডা চি বৰ্ডলি, এৰিকা বাচিওচি, আৰু মেৰী এলেন বৰ্ক। পুৰুষত্ব আৰু নাৰীত্বৰ ওপৰত পূৰ্বৰ কেথলিক চিন্তাবিদ যেনে: বিংগেনৰ হিল্ডেগাৰ্ড, এডিথ ষ্টেইন আৰু জি ই এম এন্সকমবৰ কামেও শেহতীয়াকৈ নতুন নাৰীবাদৰ বিকাশত প্ৰভাৱশালী হৈ পৰিছে।

সমালোচনা

আন্দোলনটোৰ সমালোচকসকলে যুক্তি আগবঢ়ায় যে ইয়াক নিজৰ ৰক্ষণাবেক্ষণৰ বাবে পিতৃতান্ত্ৰিক কাঠামোৰ দ্বাৰা সৃষ্টি কৰা হৈছিল। বাল্টিমোৰৰ মাউণ্ট এগনেছ থিয়লজিকেল চেণ্টাৰ ফৰ ৱমেনৰ পৰিচালক চিষ্টাৰ অৱ মাৰ্চি মেৰী একুইন অ'নিলে মন্তব্য কৰা অনুসৰি, "...ইয়াৰ অৰ্থ হ'ব যে পুৰুষে নাৰীক সংজ্ঞায়িত কৰি আছে আৰু মহিলাক কয় যে মহিলা হোৱাটো কেনেকুৱা।" এই মত অনুসৰি যেতিয়ালৈকে মহিলাসকল এই উচ্চ কৰ্তৃপক্ষৰ সদস্য নহয়, তেতিয়ালৈকে তেওঁলোকে নিজৰ দৃষ্টিভংগীৰ বিষয়ে কেতিয়াও কৰ্তৃত্বশীল সিদ্ধান্ত ল'ব নোৱাৰে। কাৰণ তেওঁলোকক ভোটৰ পৰা বাদ দিয়া হয়। সেই সমালোচকসকলে কয় যে কৃত্ৰিম গৰ্ভনিৰোধৰ ৰূপত গৰ্ভপাত আৰু জন্ম নিয়ন্ত্ৰণৰ বিৰোধিতা কৰা কোনো আন্দোলন মহিলাৰ বাবে ইতিবাচক হ'ব নোৱাৰে আৰু নতুন নাৰীবাদ হৈছে লিংগ বা জৈৱিক নিৰ্ধাৰণবাদৰ এটা প্ৰকাৰ, যিটোক নতুন ৰূপত পুৰণি পক্ষপাতিত্ব হিচাপে দেখা যাব পাৰে।

তথ্যসূত্ৰ

শ্ৰেণী:নাৰীবাদ
শ্ৰেণী:নাৰীবাদী তত্ত্ব